- Hindi News
- National
- अधूरी व्यवस्थाओं के बीच आज से मंडियों में राष्ट्रीय कृषि बाजार की होगी शुरुआत
अधूरी व्यवस्थाओं के बीच आज से मंडियों में राष्ट्रीय कृषि बाजार की होगी शुरुआत
राष्ट्रीय कृषि बाजार से मंडियों के जुड़ने के बाद सोमवार से उपज की ऑनलाइन खरीदी शुरू होगी। इसके तहत किसान राष्ट्रीय कृषि बाजार के माध्यम से किसान देशभर में अपनी उपज को किसी भी व्यापारी को बेच सकेंगे। इससे जहां उनकी उपज का सही दाम मिलेगा। वहीं भाव की गड़बडिय़ां अौर स्थानीय व्यापारियों की मनमानी पर भी लगाम लगेगी। साथ ही भाव में गड़बडिय़ों की आशंका भी कम होगी।
सीजन में 200 से 300 किसान हर रोज यहां अपनी उपज लेकर आते हैं। इसके बाद व्यापारी बोली लगाकर उनकी उपज को खरीदते हैं। इस कारण कई बार उपज के दाम और क्वालिटी को लेकर विवाद की स्थिति बनती है। राष्ट्रीय कृषि बाजार से जुड़ने के बाद यह समस्या खत्म हो जाएगी। इसके लिए मंडी में ई-एएनएम कार्यालय बनाया जाएगा, जहां कम्प्यूटर सिस्टम से पोर्टल पर उपज के दाम अपडेट होंगे। एलईडी पर व्यापारी और किसान देशभर की मंडियों के दाम और किस्म देख सकेंगे। इसके लिए किसानों व व्यापारियों के पंजीयन किए जाएंगे। इसके बाद जब भी किसान फसल लाएगा, उसे अपना नाम, पता बताना होगा। पोर्टल पर सर्चिंग में नाम सामने आया तो उसकी उपज ई-ऑक्शन में रखी जाएगी।
सरसों की खरीदी आज से
खिरकिया| राष्ट्रीय कृषि बाजार के तहत मंडी में सोमवार से खरीदी शुरू होगी। प्रायोगिक तौर पर सरसों की उपज खरीदी जाएगी। इसके बाद अन्य उपज को शामिल किया जाएगा। इसके लिए मंडी प्रबंधन ने तैयारियां कर ली है।
एक भी व्यापारी ने नहीं कराया पंजीयन
प्रारंभिक रूप से केवल एक उपज की ही खरीदी होगी। यह सफल होने पर धीरे-धीरे अन्य उपज की खरीदी भी शुरू की जाएगी। केंद्र सरकार की इस योजना में स्थानीय मंडी में हालांकि मंडी प्रबंधन इसकी शुरुआत आधी-अधूरी तैयारी के साथ करने जा रहा है। ई नीलामी को लेकर अभी तक किसी भी व्यापारी ने पंजीयन नहीं कराया है। मंडी प्रबंधन से मिली जानकारी के अनुसार टिमरनी मंडी में वर्तमान में जो व्यापारी खरीदी कर रहे हैं, उनमें से करीब 26 व्यापारियों के नाम इसमें जोड़े गए हैं। वहीं ई-खरीदी को लेकर अभी इससे जुड़ा पूरा कर्मचारी स्टाफ भी नहीं है।
टेक्नीशियन जांच कर पोर्टल पर करेंगे अपलोड
उपज मंडी के एक शेड में ई-ऑक्शन का एक प्लेटफार्म तैयार किया है। जहां किसान ई-ऑक्शन के लिए अपनी उपज रखेंगे। लैब टेक्नीशियन उपज की संसाधनों से जांच करेंगे। क्वालिटी अनुसार उपज का दाम फिक्स होगा। क्वालिटी वार उपज और दाम पोर्टल पर अपलोड करेंगे। इसे देशभर के किसान और व्यापारी ऑनलाइन देख सकेंगे। संपर्क कर किसान, व्यापारी उपज की खरीदी-बिक्री कर सकेंगे। ऐसे में व्यापारी मंडी टैक्स की चोरी भी नहीं कर पाएंगे।
ग्रेडिंग लेब बनाई गई
मंडी सचिव बीके राजपूत ने बताया राष्ट्रीय कृषि बाजार की तैयारियां पूर्ण की गई है। इसके लिए ई-नीलामी कक्ष, ग्रेडिंग लेब भी स्थापित की है। ई-कृषि बाजार शुरू होने से किसानों को अपनी उपज के बेहतर दाम मिलेंगे। साथ ही कृषकों की उपज प्रदेश के अन्य व्यापारी खरीद सकेंगे। गौरतलब है कि पूर्व में भास्कर ने राष्ट्रीय कृषि बाजार के अंतर्गत सबसे पहले समाचार का प्रकाशन कर किसानों को अवगत कराया था। ई- नीलामी कक्ष वर्तमान में जहां मंडी समिति संचालक मंडल की बैठक होती है, उसे बनाया गया है। खरीदी के लिए मंडी में अलग से प्लेटफार्म की व्यवस्था की है।
टिमरनी। राष्ट्रीय कृषि बाजार का कार्यालय।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva